**17/1/2019**

**ΑΝΑΚΟΙΝΩΣΗ ΓΙΑ ΑΜΟΙΒΟΜΕΝΗ ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ ΚΟΙΝΩΝΙΟΛΟΓΙΑΣ**

**ΕΑΡΙΝΟ ΕΞΑΜΗΝΟ – ΚΑΛΟΚΑΙΡΙ 2019**

Το αμέσως προσεχές διάστημα θα δημοσιοποιηθεί πρόσκληση για εκδήλωση ενδιαφέροντος για πρακτική άσκηση φοιτητών κοινωνιολογίας (στην ιστοσελίδα του Τμήματος, στο students web και σε αφίσα. Αμέσως μετά την δημοσιοποίηση της εν λόγω πρόσκλησης θα λάβει χώρα ενημερωτική συνάντηση, με τον Επιστημονικά Υπεύθυνο του προγράμματος και την υπεύθυνη του Γραφείου Πρακτικής Άσκησης του Πανεπιστήμιου, κ. Παυλάκι όπου θα συζητηθούν όλες οι απορίες που αφορούν σε διαδικαστικά θέματα.

Οι φοιτητές και φοιτήτριες που ενδιαφέρονται θα πρέπει να ακολουθήσουν τις οδηγίες που θα αναφέρονται σε αυτή την πρόσκληση. Για την καλύτερη ωστόσο πληροφόρησή τους μπορούν να ενημερωθούν από τώρα από την ιστοσελίδα του Τμήματος (<http://sociology.soc.uoc.gr/?page_id=90>), ειδικά διαβάζοντας προσεκτικά τον Οδηγό Πρακτικής Άσκησης του Τμήματος: <http://sociology.soc.uoc.gr/?attachment_id=7866>.

Θα πρέπει ωστόσο να γνωρίζουν από τώρα ότι (α) θα μπορούν να υλοποιήσουν την πρακτική άσκησή τους από την 1η Απριλίου 2019 έως και τον Οκτώβριο του 2019, (β) στον φορέα που τους ενδιαφέρει (κατά προτίμηση ιδιωτικού δικαίου) (γ) είτε στο Ρέθυμνο είτε στον τόπο καταγωγής τους.

**Ο Επιστημονικά Υπεύθυνος**

**Τζανάκης Μανόλης**

**Επίκουρος Καθηγητής**